Η ΠΑΕ ΑΕΚ ανακοινώνει την απόκτηση του ποδοσφαιριστή Ζίγκα Λάτσι από την Μούρα. Ο 17χρονος διεθνής Σλοβένος αμυντικός υπέγραψε τριετές συμβόλαιο συνεργασίας με την ομάδα μας.



Ο Ζίγκα Λάτσι γεννήθηκε στις 20 Ιουλίου 2002. Σε ηλικία μόλις έξι ετών εντάχθηκε στις Ακαδημίες της Μούρα και οι εντυπωσιακές του εμφανίσεις του επέτρεψαν να ανέβει γρήγορα την «πυραμίδα» των τμημάτων υποδομής του συλλόγου. Με κορυφαία επίδοση τα επτά γκολ που πέτυχε σε δέκα παιχνίδια, αγωνιζόμενος στην Κ15 της Μούρα τη σεζόν 2016-17.



Το καλοκαίρι του 2018, ενόσω αγωνιζόταν ακόμη τόσο στην Κ17 όσο και στην Κ19, έγινε ο νεότερος ποδοσφαιριστής στην ιστορία της Μούρα που υπέγραψε επαγγελματικό συμβόλαιο (χρονικής διάρκειας τριών ετών). Στις 11 Μαΐου 2019, σε ηλικία 16 ετών, εννέα μηνών και 21 ημερών, πραγματοποίησε το ντεμπούτο του με την πρώτη ομάδα, περνώντας ως αλλαγή σε παιχνίδι με την Κρσκο.



Συνολικά έχει αγωνιστεί σε τέσσερα παιχνίδια του Σλοβενικού πρωταθλήματος, πετυχαίνοντας και ένα γκολ, καθώς και σε παιχνίδι για τα προκριματικά του UEFA Europa League, απέναντι στην Μακάμπι Χάιφα. Επίσης, έχει καταγράψει διεθνείς συμμετοχές με τις εθνικές ομάδες Κ17, Κ18 και Κ19 της Σλοβενίας.



Ζίγκα Λάτσι, καλωσόρισες στην οικογένεια της ΑΕΚ!